— Перамовы аб гэтай сустрэчы мы пачалі год таму, — распавядае Анора. — Ігар Бышнёў — вельмі заняты і запатрабаваны рэжысёр. Ён шмат падарожнічае, здымае для такіх буйных вытворцаў, як BBC, зусім нядаўна рабіў адмысловы праект для ўладаў Азербайджана. Мне падалося дзіўным, што творчасцю гэтага аўтара мы актыўна не цікавімся і, тым больш, не распытваем пра яго досвед, прафесійныя напрацоўкі. Таму я прапанавала рэжысёру пасля кінапаказу падзяліцца сваімі лайфхакамі ў адмысловай дыскусіі — “Здымка жывёл у дзікай прыродзе”. У мяне быў і ёсць спадзеў, што пасля той размовы хтосьці з маладых кінатворцаў зацікавіцца гэтай тэмай.